མཚང་འབྲུ་བ་

མཚང་འབྲུ་བ་ཞེས་པ་ནི་གཞན་གྱི་སྐྱོན་བརྗོད་པའི་བསམ་པ་དང༌། གཞན་གྱི་མཚང་འབྲུ་བ་སྟེ་ལུས་ཀྱི་ཐོ་འཚམས་པ་ལ་བརྩོན་པར་བྱེད་པའི་སེམས་ཀྱི་བྱེད་ལས་ཤིག་ཡིན།
 ནང་དོན། 
སེམས་ཀྱི་བསམ་པའི་ཆ་ནས། "མཚང་འབྲུ་བ་ནི་ལུས་ཀྱི་ཐོ་འཚམས་པ་སྟེ། དེ་དང་ལྡན་པས་རྒོད་པའོ། །"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཞེས་གསུངས་པ་ལྟར་མཚང་འབྲུ་བ་ནི་ལུས་ཀྱི་འཐོ་འཚམས་པ་ལ་ཡང་འཆད་ཅིང་། "མཚང་འདྲུ་བ་སྟེ་གཞན་གྱི་སྐྱོན་བརྗོད་པའི་བསམ་པ་དང༌"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་གསུངས་པ་ལྟར་གཞན་གྱི་སྐྱོན་བརྗོད་པའི་བསམ་པ་ལ་ཡང་འཆད་ཡོད།

ལུས་ཀྱི་འཐོ་འཚམས་པའི་ཆ་ནས། "གཞན་གྱི་སྐྱོན་དངོས་སམ་ཟུར་གྱིས་བརྗོད་པར་འདོད་པ་མཚང་འབྲུ་བ་ཡི་བསམ་པ་དང༌"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་པ་ལྟར་མཚང་འབྲུ་བ་ནི་གཞན་གྱི་སྐྱོན་དངོས་སུ་ཡང་རུང་ཟུར་གྱིས་ཀྱང་རུང་བརྗོད་པར་འདོད་པའི་བསམ་པ་ཞིག་ཡིན།

སེམས་ཀྱི་རྣམ་འགྱུར་གྱི་ཆ་ནས། "གཞན་གྱི་མཚང་འབྲུ་བའི་བསམ་པ་དང༌"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་གསུངས་པ་ལྟར་མཚང་འབྲུ་བ་ནི་གཞན་གྱི་སྐྱོན་དང་ཉེས་པ་བརྗོད་པར་འདོད་པའི་སེམས་ཀྱི་བསམ་པའི་རྣམ་འགྱུར་ཞིག་ཡིན་པར་གསལ།
 དབྱེ་བ། 
འཇུག་སྟངས་ཀྱི་དབྱེ་བ། "གཞན་ཕ་རོལ་པོའི་སྐྱོན་ནས་བརྗོད་འདོད་ཀྱི་མཚང་འབྲུ་བ་ཡི་བསམ་པ་ཞེས་པའམ། འདི་ལ་རྒྱ་འགྲེལ་རྣམས་སུ་ལུས་ཀྱིས་འཐོ་འཚམས་པ་ཞེས་བཤད་པས་དེ་དང་འབྲེལ་བའི་བསམ་པ་དང༌"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ལྟར་མཚང་འབྲུ་བ་ལ་ངག་གིས་སྨྲ་བ་དང་ལུས་ཀྱིས་འཐོ་འཚམས་པ་གཉིས་ཀར་འཇུག་ཐུབ།
 ཉོན་མོངས་པའི་ཁོངས་སུ་གཏོགས་ཚུལ། 
རྒོད་པ་དང་འབྲེལ་བ། "འབྲས་བུ་མེད་པའི་སྤྱོད་པ་སྤངས་པས་དོན་མེད་པ་སྤངས་པའི་ཕྱིར་ལུས་སྲུང་བ་བསྟན་པ་ཡིན་ནོ། །"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར།ཞེས་གསུངས་པ་ལྟར་མཚང་འབྲུ་བ་འདི་འབྲས་བུ་མེད་པའི་སྤྱོད་པའི་ཁོངས་སུ་གཏོགས་ཏེ་སྤང་བྱ་ཞིག་ཡིན། 

གཞན་གྱི་ཉོན་མོངས་པ་དང་འབྲེལ་བ། མཚང་འབྲུ་བ་ནི་རྒོད་པ་དང་ག་ཞར་བཅས་པ། ང་རྒྱལ། རྒྱགས་པ། སྐྱོར་འབྱིན་སོགས་དང་མཉམ་དུ་བརྗོད་ཅིང་འདི་དག་ཐམས་ཅད་སྤང་བྱའི་ཉོན་མོངས་པའི་ཁོངས་སུ་གཏོགས།

 གཉེན་པོ། 

ཤིང་བཞིན་གནས་པ། "དེ་ལྟ་བུའི་ཀུན་སློང་དང་འབྲེལ་བའི་སེམས་ཕྱི་རོལ་གྱི་ཡུལ་ལ་འཇུག་པ་བསྡུས་ནས། བྱེད་པ་ཐམས་ཅད་དང་བྲལ་བའི་ཕྱིར་ཆོས་ཐམས་ཅད་ནི་བྱེད་པ་མེད་པའོ་ཞེས་པའི་དོན་ཡིད་ལ་བྱས་ཏེ་གཉེན་པོའི་ཟུངས་ཐུབ་པར་བྱས་ནས་ཆགས་སྔ་བ་གི་རྣམ་འགྱུར་དང་ལྡན་པའི་བྱ་བྱེད་ཅི་ཡང་མེད་པར་ཤིང་བཞིན་དུ་ནི་བརྟན་པར་གནས་པར་བྱའོ། །"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ལྟར་མཚང་འབྲུ་བ་སོགས་ཀྱི་གཉེན་པོ་ནི་ཤིང་བཞིན་དུ་མི་གཡོ་བར་གནས་པ་ཡིན།

དྲན་པ་དང་ཤེས་བཞིན་སྒོམ་པ། "དྲན་པ་དང་ཤེས་བཞིན་ནི་མི་གཡེང་བའོ། །"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར།ཞེས་གསུངས་པ་ལྟར་མཚང་འབྲུ་བ་ལ་སོགས་པའི་ཉོན་མོངས་པ་མ་སྐྱེ་བར་བྱེད་པའི་གཉེན་པོ་ནི་དྲན་པ་དང་ཤེས་བཞིན་སྒོམ་པ་ཡིན།
ལུང་ཁུངས།